LIETUVOS RESPUBLIKOS

VYRIAUSIASIS VALSTYBINIS DARBO INSPEKTORIUS

DĖL LIETUVOS RESPUBLIKOS VALSTYBINĖS DARBO INSPEKCIJOS

PRIE SOCIALINĖS APSAUGOS IR DARBO MINISTERIJOS DARBO

REGLAMENTO 25 PUNKTO PAKEITIMO

2014 m. kovo 25 d. Nr. V-145

Vilnius

Vadovaudamasis Lietuvos Respublikos valstybinės darbo inspekcijos įstatymo 8 straipsnio 2 dalies 3 punkto nuostatomis, įvertindamas, kad Lietuvos Respublikos valstybinės darbo inspekcijos prie Socialinės apsaugos ir darbo ministerijos (toliau – VDI) vykdomi statistikos darbai yra įtraukti į Oficialiosios statistikos darbų programą ir šiems darbams keliami statistikos rengimo ir jos kokybės užtikrinimo reikalavimai, apibrėžti Europos statistikos praktikos kodekse, kurio nuostatų įgyvendinimą reglamentuoja 2009 m. kovo 11 d. Europos Parlamento ir Tarybos reglamentas (EB) Nr. 223/2009 dėl Europos statistikos, bei atsižvelgdamas į tai, kad VDI rengia ir Europos Sąjungos statistikos tarnybai teikia nelaimingų atsitikimų darbe statistiką:

1. P a k e i č i u Lietuvos Respublikos valstybinės darbo inspekcijos prie Socialinės apsaugos ir darbo ministerijos darbo reglamento, patvirtinto 2013 m. sausio 22 d. įsakymu Nr. V-32, 25 punktą ir jį išdėstau taip:

„25. Nelaimingų atsitikimų darbe ir profesinių ligų tyrimas vykdomas, statistiniai duomenys apie nelaimingus atsitikimus darbe renkami, tvarkomi ir skelbiami teisės aktų bei Vyriausiojo valstybinio darbo inspektoriaus nustatyta tvarka.“

2. Į p a r e i g o j u:

2.1. VDI Dokumentų valdymo skyriaus vedėją teisės aktų nustatyta tvarka pateikti skelbti šį įsakymą Teisės aktų registre;

2.2. Komunikacijos skyriaus vedėją organizuoti Lietuvos Respublikos valstybinės darbo inspekcijos prie Socialinės apsaugos ir darbo ministerijos darbo reglamento, patvirtinto 2013 m. sausio 22 d. įsakymu Nr. V-32, aktualiosios redakcijos paskelbimą VDI interneto vidinėje svetainėje.

3. P a v e d u įsakymo vykdymo kontrolę Lietuvos Respublikos vyriausiojo valstybinio darbo inspektoriaus pavaduotojui pagal administravimo sritį.

Lietuvos Respublikos vyriausiasis

valstybinis darbo inspektorius	Vilius Mačiulaitis